**Қазақстан Республикасы Парламенті Мәжілісінің**

**депутаттарына**

(тізім бойынша)

*2023 жылғы 6 қыркүйектегі*

*№ ДС-298*

**Құрметті депутаттар!**

Аграрлық банкті *(бұдан әрі – Агробанк)* құруға қатысты депутаттық сауалды қарап, келесіні хабарлаймын.

Агробанк құру мәселесін мемлекеттік органдар бірнеше рет талқылады.

Қазіргі уақытта депозиттер қабылдауды қоспағанда, банк операцияларының барлық кешенін орындайтын «Аграрлық несие корпорациясы» АҚ бар.

Сондай-ақ кредиттік мөлшерлемесі 1-1,5%-дан аспайтын, оның ішінде агроөнеркәсіптік кешен саласында маманданған шетелдік банктер тартылған жағдайда, олар бойынша сыйақы мөлшерлемелерінің мөлшері қорландыру құнына, қарыз алушылардың кредиттік тәуекеліне және кредитордың инфляция деңгейіндегі қаражатты тарту кезіндегі қолданыстағы операциялық шығыстарына сүйене отырып, нарықтық негізде қалыптастырылатынын атап өтеміз.

Осыған байланысты мұндай банктер бойынша кредиттердің пайыздық мөлшерлемелерінің едәуір төмендеуі, ең алдымен, Қазақстандағы экономикалық және нарықтық жағдайларға байланысты болады.

Жоғарыда айтылғанды ескере отырып, Үкімет а.ж. 12 мамырдағы
№ 11-11/1579 дз депутаттық сауалға берілген жауапты ұстанады.

**Ә. Смайылов**

*А. Токтарова*

*75-00-33*